**Trandafirii dragostei**

*Cârdei V. Mariana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Fericiţi şi-au dăruit

marea lor iubire,

grădină cu trandafiri,

tihnă, fericire.

Rozele inimii lor

înfloresc întregul an,

dăruindu-le parfumul

florilor deschise-n ram.

Trandafirii, plini de rouă,

strălucesc diamantin,

sub a soarelui căldură

etalându-se deplin.

Sunt arbuşti ornamentali,

au crengi lungi, spinoase,

frunze dantelate – verzi,

flori ca de mătase.

Feerie de culori,

încântă privirea,

bobocei trandafirii,

roze-n toată firea.

Albi şi galbeni, roz,

grena cu tentă de catifea,

tonuri calde sângerii,

oranj, corai, sidefii...

Nu pot să nu amintesc

mirosul divin,

oferiţi, iubirii voastre,

buchetul sublim!